钦定古今图书集成/明伦汇编/氏族典/第112卷 > 崔善贞
## 钦定古今图书集成/明伦汇编/氏族典/第112卷 > 崔善贞

按《万姓统谱》：“善贞，浙西布衣。德宗时上书阙下，暴观
察使李锜恃恩骄横，惊动天下，榷酒漕运锜得专之。
凡朝廷用事之臣，锜以利交，馀皆干没，国用日耗。德
宗械善贞以锡锜，锜预设大坎，至则并械瘗中，闻者
切齿。宪宗即位，锜反，下诏削官爵。锜既败，送京师，腰
斩于城西南。赠善贞睦州司马。”